ຫວຽດນາມ ຕ້ອງສ້າງ ຄວາມກ້າວໜ້າ ດ້ານສິດທິມະນຸດ 
ນັກການທູດອະວຸໂສ ຂອງສະຫະລັດກ່າວວ່າ ຫວຽດນາມ ຕ້ອງສ້າງຄວາມກ້າວໜ້າ ດ້ານສິດທິມະນຸດ ຖ້າປະເທດດັ່ງກ່າວ ຢາກລົງເລິກ ຄວາມສຳພັນກັບສະຫະລັດ.
ນັກການທູດອະວຸໂສທ່ານນຶ່ງຂອງສະຫະລັດກ່າວວ່າ ຫວຽດນາມ ຕ້ອງໄດ້ສະແດງໃຫ້ເຫັນເຖິງຄວາມກ້າວໜ້າກ່ຽວກັບການເຄົາລົບ ນັບຖືສິດທິມະນຸດ ພາຍໃນໄລຍະ ສອງສາມເດືອນຂ້າງໜ້ານີ້ ຖ້າ ປະເທດດັ່ງກ່າວຫາກຢາກລົງເລິກຄວາມສຳພັນກັບສະຫະລັດຊຶ່ງ ເປັນສັດຕູເກົ່າ ໃນປາງສົງຄາມນັ້ນ ໃນການໃຫ້ສຳພາດພິເສດແກ່ວີໂອເອນັ້ນ ຮອງລັດຖະມົນຕີຊ່ອຍ ວ່າການກະຊວງຕ່າງປະເທດສະຫະລັດຮັບຜິດຊອບໃນເລື່ອງປະ ຊາທິປະໄຕ ສິດທິມະນຸດ ແລະ ແຮງງານ ທ່ານ Scott Busby ກ່າວວ່າ ທ່ານໄດ້ຢໍ້າເຖິງຄວາມສຳຄັນກ່ຽວກັບເລື່ອງສິດທິມະນຸດ ຕໍ່ເຈົ້າໜ້າທີ່ຫວຽດນາມໃນລະຫວ່າງເດີນທາງໄປຫວຽດນາມ ໃນ ສັບປະດາແລ້ວນີ້ ທ່ານ Busby ໄດ້ໄປຢ້ຽມຢາມຫວຽດນາມແຕ່ວັນທີ 29 ຕຸລາຫາວັນທີ 2 ພະຈິກໂດຍໄດ້ເດີນ ທາງໄປນະຄອນຫຼວງຮາໂນ່ຍແລະນະຄອນໂຮ່ຈິມິນເພື່ອພົບປະກັບພວກຜູ້ຕາງໜ້າຂອງລັດ ຖະບານ ແລະບັນດາກຸ່ມສັງຄົມພົນລະເຮືອນ ໃນການໃຫ້ສຳພາດແກ່ວີໂອເອ ໃນວັນພຸດວານນີ້ ທ່ານ Busby ເວົ້າວ່າ ສະຫະລັດຢາກໃຫ້ ຫວຽດນາມສະແດງຮ່ອງຮອຍໃຫ້ເຫັນ ກ່ຽວກັບຄວາມກ້າວໜ້າ ໃນເລື່ອງສິດທິມະນຸດ ໃນໄລ ຍະໃກ້ໆນີ້